**2.4. OBRAZLOŽENJE IZVRŠENJA PRORAČUNA IZ POSEBNOG DIJELA PRORAČUNA**

U posebnom dijelu proračuna rashodi su raspoređeni po glavama, programima i aktivnostima kao i projektima koji mogu biti tekući i kapitalni.

**GLAVA 01 Predstavnička i izvršna tijela**

**PROGRAM 1001 RAD OPĆINSKOG VIJEĆA**

Ukupni rashodi u okviru ovog programa ostvareni u prvom polugodištu 2015.godini iznose 92.382,29 kn što je 29,34% od godišnjeg plana. Program se sastoji od slijedećih aktivnosti:

1. Redovna djelatnost ; sredstva su utrošena za usluge prijevoza, promidžbe i informiranja, održavanja web stranice, pučke fešte, reprezentaciju i intelektualne i ostale usluge, naknade članovima općinskog vijeća, sudske takse i ostale rashode
2. Rad političkih stranaka; sredstva se izdvajaju temeljem Odluke o raspoređivanju sredstava iz proračuna članovima političkih stranaka Općinskog vijeća općine Gradac za 2015.godinu
3. Pomoć udrugama i organizacijama građana ( Udruga studenata grada Split, Moto klub 4.gardujske brigade,Srednja škola Makarska za uzvratni posjet učenika Njemačkoj, počasnom Blajburškom vodu)

Opći cilj programa je osiguranje redovnog funkcioniranja predstavničkog tijela, donošenje akata, odluka i zaključaka u skladu sa važećim zakonima s ciljem poboljšanja života na području općine,omogućiti ostvarivanje prava na pristup informacija, medijska promidžba općine i drugi načini informiranja javnosti, pomoć udrugama i organizacijama građana, organiziranje kulturnih događanja

Zakonska osnova: Zakon o lokalnoj i područnoj(regionalnoj)samoupravi, Zakon o proračunu, Zakon o financiranju političkih aktivnosti i izborne promidžbe

Pokazatelji uspješnosti su redovno održavanje sjednica predstavničkog tijela i drugih komisija te objava akata koja donose, pravodobnost u pripremi materijala za sjednice, broj donacija, ostvareni index u transparentnosti rada

**GLAVA 02 JEDINSTVENI UPRAVNI ODJEL**

**PROGRAM 1001 JAVNA UPRAVA I ADMINISTRACIJA**

Ukupni rashodi i izdaci ostvareni u prvom polugodištu 2015. godini iznose 740.120,36 kn što je 43,30% od godišnjeg plana. Program se sastoji od slijedećih aktivnosti:

1. Financiranje redovne djelatnosti; izdvojeno je 704.874,39 kn a sredstva se odnose na rashode za zaposlene, materijalne rashode i sve ostale rashode potrebne za funkcioniranje i rad zaposlenih u jedinstvenom upravnom odjelu ( poštanske i telefonske usluge,odvjetničke, intelektualne i računalne usluge zatim grafičke i tiskarske usluge i usluge platnog prometa ).
2. Nabava dugotrajne imovine; u prvom polugodištu ove godine nije ništa realizirano u okviru ove aktivnosti
3. Održavanje zgrada i opreme u vlasništvu općine; rashodi iznose 35.245,97 kn a odnose se na električnu energiju, materijal za tekuće i investicijsko održavanje i na usluge tekućeg i investicijskog održavanja građevinski objekata (postavljanje slivnika na zgradi općine)

Opći cilj: Ažurno i kvalitetno vođenje svih poslova u Jedinstvenom upravnom odjelu radi zadovoljenja potreba građana u okviru zakonom utvrđenih zadaća koje obavlja jedinica lokalne samouprave te održavanje opreme i građevinskih objekata u vlasništvu općine

Zakonska osnova: Zakon o lokalnoj i područnoj (regionalnoj) samoupravi, Zakon o službenicima i namještenicima u lokalnoj i područnoj(regionalnoj)samoupravi, Zakon o rada, Odluka o ustrojstvu i djelokrugu rada Jedinstvenog upravnog odjela

**PROGRAM 1002 RAD KOMUNALNOG POGONA**

Ukupno ostvareni rashodi ovog programa u prvom polugodištu ove godine iznose 714.812,92 kn što je 51,40% od godišnjeg plana. Sredstva su utrošena za plaće i druge materijalne rashode za zaposlene u komunalnom pogonu, nabavu osnovnih sredstava ( motorne pile i kosilice), osnovnog materijala i sitnog inventara za rad kao i troškove najma-leasinga za kamion i druge troškove vezane za nabavu i održavanje opreme za potrebe komunalnog pogona.

Opći cilj: Tekuće održavanje i čišćenje javnih površina( ulica, plaža, javnih zelenih površina, pješačkih staza, trgova), djelomično održavanje nerazvrstanih cesta, groblja, organiziranje i održavanje reda u luci Gradac te naplata lučke pristojbe.

Pokazatelji uspješnosti. Dostignuti nivo čistoće plaža, ulica, trgova i ostalih javnih površina

Zakonska osnova: Zakon o komunalnom gospodarstvu, Odluka o osnivanju vlastitog pogona za obavljanje komunalnih djelatnosti na području općine Gradac, Odluka o obavljanju komunalnih djelatnosti na području općine Gradac, Pravilnik o poslovanju vlastitog pogona za obavljanje komunalnih djelatnosti

**PROGRAM 1003 ODRŽAVANJE I UREĐENJE KOMUNALNE INFRASTRUKTURE**

Za realizaciju ovog programa ukupno ostvareni rashodi u prvom polugodištu 2015.godine iznose 1.009.296,93kn što je 25,28% od godišnjeg plana. Program obuhvata slijedeće aktivnosti:

1. Održavanje javnih površina; rashodi su za materijal za održavanje javnih površina,usluge tekućeg i investicijskog održavanja javnih površina (pilanje borova koji su pali nakon nevremena, popravak potpornog kamenog zida na Vodicama u Gradcu, popravci javnih površina u Drveniku, popravak i zamjena metalnih ograda na javnim površinama), usluge odvoza smeća, potrošnja vode na javnim površinama, usluge najma košare za obrezivanje stabala i palmi, geodetsko katastarske usluge
2. Održavanje nerazvrstanih cesta; obuhvata rashode tekućeg i investicijskog održavanje(popravak nakon plimnog vala šetnice i potpornog zida u Zaostrogu i Podaci, popravak pješačkog dijela ulice Bošac u Gradcu,popravak ceste Peča u Bristu) i geodetsko katastarske usluge
3. Održavanje javne rasvjete; rashodi su utrošak električne energije za javnu rasvjetu i materijal i usluge tekućeg i investicijskog održavanja javne rasvjete
4. Održavanje kanalizacije; usluge čišćenja kanalizacijske mreže i rashodi za zakup zemljišta na kojem je smještena crpna stanica u Gradcu
5. Održavanje plaža; usluge ravnanja, nasipanja i dohrane plaža, sanacija privezišta u Bristu i sanacija platoa plaže u Podaci i potrošnja vode na tuševima
6. Održavanje i uređenje groblja; rashodi se odnose na materijal i usluge tekućeg i investicijskog održavanja a nabavljena je kapija od kovanog željeza za groblje u Gradcu i popločan je ulaz u groblje u Drveniku
7. Deratizacija i dezinsekcija
8. Hortikulturno uređenje javnih zelenih površina
9. Nabava komunalne i urbane opreme; nije bilo rashoda u prvom polugodištu ove godine

Opći cilj:Poboljšanje komunalne infrastrukture tekućim i investicijski održavanjem i time poboljšanje uvjeta života domicilnog stanovništva i turista

Pokazatelji uspješnosti: duljina uređenih plaža, popravljenih cesta, saniranih i uređenih javnih površina, broj zamijenjenih žarulja i drugih popravaka javne rasvjete, broj urađenih geodetskih snimaka i projekata

Zakonska osnova: Zakon o komunalnom gospodarstvu, Zakon o lokalnoj i područnoj(regionalnoj) samoupravi, Zakon o financiranju jedinica lokalne i područne(regionalne)samouprave

**PROGRAM 1004 IZGRADNJA OBJEKATA KOMUNALNE INFRASTRUKTURE**

Ovaj program realiziran je u ukupnom iznosu od 669.773,46kn što je 28,07% od godišnjeg plana.

Ovaj Program se sastoji od slijedećih aktivnosti i kapitalnih projekata:

1.Izgradnja kanalizacije u Bristu u iznosu od 177.844,71 kn

3. Izgradnja javne rasvjete u Gradcu 209.641,25 kn u ulicama Magistrala, Jadranska i Grma ukupno 14

kandelabera sa postoljima, kablovima i montažom

4.Izgradnja javne rasvjete u Zaostrogu u iznosu od 111.250,00 kn u Zagrebačkoj ulici i ulici Obala hrvatskih

domoljuba ukupno 12 kablova sa temeljima, kablovima i montažom

5. Izgradnja javne rasvjete u Bristu u iznosu od 50.625,00 kn zamjena 9 novih kandelabera na šetnici

Blatnice-Ravanje

6. Izgradnja javne rasvjete u Podaci u iznosu od 20.000,00 u ulici Magistrala

11. Izgradnja trga Štrada u Podaci u iznosu od 80.525,00 kn

13. Izgradnja parka u Drveniku( II faza spomen parka)

Opći cilj:Izgradnjom objekata komunalne infrastrukture poboljšati standard života domicilnog stanovništva i turista

Posebni cilj: Izgraditi javnu rasvjetu u svim dijelovima općine i zamjena postojećih svjetiljki javne rasvjete novim ekološkim i energetski učinkovitim, izgradnja djela kanalizacije, parkova, trga tako da okruženje bude funkcionalnije i ljepše kako za građane tako i za turiste.

Pokazatelji uspješnosti: broj novih rasvjetnih tijela i broj zamijenjenih starih i dotrajalih, dužina kanalizacijske mreže, površina izgrađenog trga i parka

Zakonska osnova: Zakon o komunalnom gospodarstvu, Zakon o lokalnoj i područnoj(regionalnoj) samoupravi, Zakon o financiranju jedinica lokalne i područne(regionalne) samouprave

**PROGRAM 1005 ZAŠTITA PRIRODE I OKOLIŠA**

Planirana sredstva za realizaciju ovoga programa nisu ostvarena u prvom polugodištu 2015.godine.

**PROGRAM 1006 PROSTORNO PLANIRANJE**

Rashodi za realizaciju ovog programa ostvareni u prvom polugodištu 2015.godini iznose 46.875,00 kn što je 23,44% od godišnjeg plana a odnose se na izradu izvješća o stanju u prostoru i druge aktivnosti vezane za izradu Urbanističkog plana uređenja naselja Gradac.

Opći cilj:provođenje procesa urbanizacije i time namjenskog i planskog korištenja prostora

Zakonska osnova: Zakon o prostornom uređenju i gradnji

**PROGRAM 1007 PROTUPOŽARNA ZAŠTITA I SIGURNOST**

Rashodi ostvareni u prvom polugodištu 2015.godini iznose 180.750,00 kn što je 33,30% od godišnjeg plana.

Aktivnosti i projekti u okviru ovog programa su:

1.Rad dobrovoljnih vatrogasnih društava; Sredstva se putem donacija izdvajaju za rad dobrovoljnih vatrogasnih društava Gradac i Drvenik

2. Donacija Gorskoj službi spašavanja;

3.Izrada plana zaštite od požara; rashodi su intelektualne usluge u iznosu od 18.750,00 kn

4. Vođenje poslova zaštite na radu; rashodi su intelektualne usluge u iznosu od 6.000,00 kn

Opći cilj: provođenje protupožarne zaštite i održavanje reda i sigurnosti

Zakonska osnova: Zakon o lokalnoj i područnoj(regionalnoj) samoupravi, Zakon o vatrogastvu, Zakon o zaštiti od požara, Zakon o zaštiti na radu

**PROGRAM 1008 ŠKOLSTVO I OBRAZOVANJE**

Ukupno ostvareni rashodi za realizaciju ovog programa u prvom polugodištu 2015.godini iznose 196.475,99 kn što je 45,63% od godišnjeg plana. Program obuhvata slijedeće aktivnosti:

1.sufinancirane prijevoza učenika u srednje škole

2. donacija Osnovnoj školi Gradac; rashod je tekuća pomoć proračunskom korisnicima drugih proračuna za sufinanciranje osobnog pomoćnika u nastavi

3.stipendiranje studenata ( 700,00 kn iznosi mjesečna stipendija a stipendije po provedenom natječaju prima 31 studenata)

3.sufinanciranje prijevoza studenata ( 50% cijene karte)

Opći cilj: potpora obiteljima, djeci i mladeži u obrazovanju

Zakonska osnova: Zakon o lokalnoj i područnoj(regionalnoj) samoupravi

**PROGRAM 1009 POTICANJE RADA KULTURNIH UDRUGA**

Za rad kulturnih udruga sredstva se izdvajaju putem donacija. U prvom polugodištu 2015 nije bilo donacija.

**PROGRAM 1010 PROGRAM SPORTA I REKREACIJE**

Za poticanje i rad sportskih udruga u prvom polugodištu 2015.godini izdvojeno je 34.000,00 kn što je 29,57% od godišnjeg plana. Rashodi se odnose na donacije sportskim udrugama i klubovima

Cilj programa je poticanje rada sportskih društava, uključivanje što većeg broja djece u rad sportskih udruga i održavanje sportskih manifestacija

Zakonska osnova: Zakon o lokalnoj i područnoj(regionalnoj) samoupravi, Zakon o sportu

**PROGRAM 1011 RAD VJERSKIH ZAJEDNICA**

Vjerskim zajednicama sredstva se izdvajaju putem donacija. U prvom polugodištu 2015.godine nije bilo donacija.

Opći cilj: potpora radu vjerskim zajednicama

Zakonska osnova: Zakon o lokalnoj i područnoj ( regionalnoj ) samoupravi

**PROGRAM 1012 SOCIJALNA SKRB**

Ovaj program realiziran je u prvom polugodištu ove godine u iznosu od 91.670,55 kn što je 44,29% od godišnjeg plana. Program se sastoji od slijedećih aktivnosti::

1.pomoć socijalno ugroženim obiteljima u obliku jednokratnih pomoći putem zamolbi, pomoć za ogrjev obiteljima koji se griju na drva, sufinanciranje prijevoza učenika koji pohađaju srednje škole za koje nije sklopljen ugovor o sufinanciranju prijevoza i poklon paketi za božićne blagdane najugroženijim obiteljima i pojedincima

2.djelatnost crvenog križa

3.pomoć djeci poginulih branitelja putem udruge roditelja poginulih hrvatskih branitelja

4.naknada za novorođenčad

Opći cilj: pomoć socijalno ugroženim obiteljima i pojedincima izravno ili putem udruga, pomoć pri školovanju djece i pomoć za novorođenčad

Zakonska osnova:Zakon o socijalnoj skrbi, Zakon o Hrvatskom crvenom križu, Zakon o lokalnoj i područnoj (regionalnoj ) samoupravi

**GLAVA 03 PREDŠKOLSKE USTANOVE**

**PROGRAM 1001 PREDŠKOLSKI ODGOJ**

Proračunski korisnik Općine Gradac je Dječji vrtić Gradac koji ima odjeljenja u Gradcu i Drveniku. Rashodi ostvareni u prvom polugodištu 2015.godini iznose 185.742,43 što je 40,82% od godišnjeg plana. Program ima samo jednu aktivnosti to:

1.rad dječjeg vrtića; rashodi su za plaće zaposlenih, materijalni rashodi-utrošak električne energije i vode i intelektualne usluge.

Opći cilj: redovan program predškolskog odgoja i obrazovanja kojim se stvaraju i osiguravaju uvjeti i skrb za svu djecu predškolskog uzrasta na području općine

Zakonska osnova: Zakon o lokalnoj i područnoj(regionalnoj samoupravi), Zakon predškolskom odgoju i obrazovanju

**GLAVA 04 KNJIŽNICA**

**PROGRAM 1001 KNJIŽNICA HRVATSKA SLOGA GRADAC**

Ovaj program obuhvata rad općinske knjižnice „Hrvatska sloga“u Gradcu koja je proračunski korisnik Općine Gradac. U prvom polugodištu 2015.godini za realizaciju ovog programa utrošeno je 73.761,05kn što je 41,79% od godišnjeg plana. Program se sastoji od slijedećih aktivnosti:

1.financiranje redovne djelatnosti; rashodi se odnose na plaće zaposlenih, materijalne rashode, električnu energiju i usluge telefona.

2.Nabava knjiga i opreme; rashodi za nabavu knjižne građe i opreme( nabavljen je projektor)

Knjižnica je, uz svoju redovnu djelatnost nudila korisnicima različite kulturno-animacijske sadržaje kako bi ih potakla na kreativno provođenje slobodnog vremena.

Opći cilj: kroz financiranje rada knjižnice i nabavu knjiga poboljšati kulturne sadržaje na području općine

Zakonska osnova: Zakon o knjižnicama ,Zakon o lokalnoj i područnoj (regionalnoj) samoupravi

**3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Općina Gradac nije se zaduživala u prvom polugodištu 2015.godini a nije imala ni obveza i potraživanja po osnovu zaduživanja i pozajmljivanja iz ranijih godina.

**4. IZVJEŠTAJ O DANIM JAMSTVIMA I IZDACIMA PO DANIM JAMSTVIMA**

Općina Gradac nema danih jamstava niti izdataka po danim jamstvima.

**5. IZVJEŠTAJ O KORIŠTENJU PRORAČUNSKE ZALIHE**

Općina Gradac nema proračunske zalihe.

**6. ZAVRŠNE ODREDBE**

Polugodišnji izvještaj o izvršenju proračuna općine Gradac za 2015.godinu objavit će se u službenom glasilu općine Gradac“Službeni glasnik“ i na Internetskoj stranici općine Gradac.

Klasa: 022-05/15-01/12

Urbroj:2147-04/15-01

Gradac, 26.08.2015.godine

**PREDSJEDNIK OPĆINSKOG VIJEĆA Branko Kosović**